‘অপারেশন সিঁদুর’ ছবির ঘোষণা করে পোস্টার,বলিউডকে ‘লোভী’-‘নির্লজ্জ’ কটাক্ষ!

ওয়েব ডেস্ক: ‘অপারেশন সিঁদুর’ ছবির পোস্টার প্রকাশ্যে আসতেই সাধারণ মানুষ কটাক্ষ করেছেন। ভারতীয় মহিলাদের সিঁথির সিঁদুর মুছে ফেলার বদলা নিতে ভারতীয় সেনা পাকিস্তানে প্রত্যাঘাত করেছে। যার নাম দেওয়া হয়েছিল ‘অপারেশন সিঁদুর’। কয়েকদিন আগেই জানা গিয়েছিল বেশ কয়েকজন বলিউড প্রযোজক- পরিচালকরা ‘অপারেশন সিঁদুর’ শীর্ষক ছবি পর্দায় আনার জন্য মরিয়া হয়ে উঠেছেন। এবার ছবির ‘পোস্টার’ তড়িঘড়ি সামনে আসতেই বলিউডকে ‘লোভী’,’নির্লজ্জ’ বলে কটাক্ষ করল দর্শকরা। বলিউডে যেন ‘ইঁদুর দৌড়’ প্রতিযোগিতা শুরু হয়েছে। কারা আগে ‘অপারেশন সিঁদুর’ নামটি রেজিস্টার করতে পারে!

আরও পড়ুন:সারা-সিদ্ধান্ত চতুর্বেদি নতুন সম্পর্কের গুঞ্জন! বলিউড অভিষেক নিয়ে কি জানালেন শচীন-কন্যা!

সীমান্তে যখন সেনা-জওয়ানরা নিজেদের জীবনের ঝুঁকি নিয়ে লড়াই করছেন তখন তা নিয়ে বলিউডের এই ব্যবসায়িক প্রচেষ্টাকে মোটেই ভালো চোখে দেখছে না সাধারণ মানুষ।
যদিও ২০১৯ সালে ‘উরি-দ্য সার্জিকাল স্ট্রাইক’ বক্স অফিসে সাফল্যের পাশাপাশি ছবির নায়ক ভিকি কৌশলের কেরিয়ারে মোর ঘুরিয়ে দিয়েছিল। ‘উরি..’ থেকে ‘স্যাম বাহাদুর’ এবং ‘লক্ষ্য’ থেকে ‘শেরশাহ’ বলিউডে সাম্প্রতিককালে যুদ্ধকালীন পরিস্থিতি নিয়ে বেশ কিছু সিনেমা তৈরি হয়েছে।এবার ২০২৫ সালে ভারত-পাকিস্তানের মধ্যে চলা এই যুদ্ধ অর্থাৎ ‘অপারেশন সিঁদুর’ নিয়ে ছবি বানানোর যেন ধুম পড়ে গিয়েছে।

ভারত-পাকিস্তান যুদ্ধের মধ্যেই পরিচালক উত্তম মহেশ্বরী ও নীতিন কুমার গুপ্ত এই যুদ্ধের পটভূমিতে সিনেমা তৈরীর ঘোষণা করে ফেলেছেন। ছবিটি প্রযোজ্য না করার কথা ভিকি ভাগনানি ফ্রেন্ডস ও কনটেন্ট ইঞ্জিনিয়ার। তারাই এই পোষ্টের প্রকাশ্যে এনেছেন।
পোস্টারে ভারতীয় সেনাবাহিনীর একজন হাতে বন্দুক ধরে দাঁড়িয়ে থাকতে দেখা যাচ্ছে। প্রচারের সিনেমার শিরোনাম ‘অপারেশন সিঁদুর’ এর আগে লেখা ‘ভারত মাতা কি জয়।’ যা দেখে সকলেই নির্মাতাদের তীব্র নিন্দা করেছে। সোশ্যাল মিডিয়ায় একজন লিখেছেন,
‘এর চেয়ে নির্লজ্জতা আর কিছু হতে পারে না’। অন্য একজন লিখেছেন, ‘…নিজের দেশকে এভাবে হাস্যকর করে তুলবেন না… যুদ্ধ এখনও চলছে বন্ধু’।